DISSERTATIO  MEDICA 


INAUGURA  LIS 

DE 

VITALITATE  SANGUINIS. 


Loin  de  rapporter  la  Coagulation  du  Sang  a  aucune 
influence  physique,  il  faut  au  contraire  la  considerer  comme  essen- 
tiellement  vitale,  c’est-a-dire,  comme  donnant  une  preuve  demon¬ 
strative  que  le  sang  est  doue  de  la  vie. 


Sanguis  ad  compositionem  rerum  omnium  vi¬ 
talium  tam  largiter  confert,  et  per  illa  corpora 
tam  universe  diffunditur,  ut  nulla  structura  orga¬ 
nica,  sive  animalis  sive  vegetabilis,  quantum  no¬ 
bis  innotescit,  hoc  fluido  vel  quodam  alio  eidem 
fini  inserviente  vacat.  Hoc  fluidum  igitur  cor¬ 
poribus  omnibus  animatis  summi  momenti  est. 
Nam  principium  vitale  ad  partes  omnigenas  de- 

fert,  nutrimentum  toti  fabricae  suppeditat,  quae 
superfluunt  aut  nocent  amovet,  et  fontem  illum, 
inde  partes  laesae  vel  aliter  corruptae,  formam 
pristinam  recuperunt,  constituit.  Sanguis  quin- 
etiam  jacturam  corporis  quotidianam  quotidie  re¬ 
parat,  viscera  omnia  modo  sibi  proprio  afficit  et 
elementa  diversa  horum  actioni  subjicit,  et  quan- 
quam  tam  variis  usibus  inservit  compositio  fluidi 
immutata  manet. 

Sanguis  igitur  attentionem  nostram  jure  opti¬ 
mo  vindicat,  sive  effectus  illos  plurimos  et  quasi 
contrarios  consideremus  quos  in  corpore  vivo  edit, 
sive  leges  illas  investigare  velimus  quibus  cursus 
hujus  fluidi  dirigitur.  Vis  quoque  quam  caeterae 
partes  systematis  in  sanguinem  possideant,  quan¬ 
tum  sanguis  per  sese  agit  aut  medio  causarum 
remotarum  afficitur,  aut  quantum  has  causae  re¬ 
motae  circuitum  aut  munera  sanguinis  afficiunt, 
opus  haud  inutile  et  Medico  et  Physiologico  prae¬ 
bent. 

De  his  propositis  in  hoc  tentamine  inaugurati 
imprimis  disserere  volo,  non  ut  ullam  meam  opi¬ 
nionem  crudam  aut  indigestam  proferam,  et  quae 
fundamento  nullo  aut  experientia  nititur,  sed 
potius  ut  per  justam  comparationem  confirmare 

possim  cui  Theorias  prae  aliis  de  Sanguinis  natu¬ 
ra  confidamus.  Utrum  sanguinem  principio  vi- 
tali  esse  praeditum  consideremus  ?  An  massa 
iners  sit,  si  ulterior  indagatio  hujusce  rei  felicem 
exitum  promittat,  aut  si  atro  caligine  mersam 
renun ciemus?  Utrum  in  dubio  illo  relinquamus, 
quod  omnibus  adhuc  illusit,  aut  quaestum  ex  er¬ 
roribus  aliorum  facientes  palmam  mereamur  quam 
illi  frustra  petiverunt,  et  sic  nubem  illam  fuge¬ 
mus  quae  rectam  notitiam  multarum  functionum 
vitalium  a  sanguine  evidenter  pendentium  invol¬ 
vit.  Sed  nonnulli  existimare  possent,  antequam 
de  effectibus  aut  illorum  actionibus  loquamur, 
necesse  esse  ut  naturam,  munera  et  qualitates  is¬ 
tius  primariae  causae  detegamus,  quae  illis  effecti¬ 
bus  vim  suam  propriam  suppeditat ;  aut  ante¬ 
quam  discernere  conamur,  quae  pars  aut  functio 
totius  systematis  vitalitate  maxime  induitur,  opor¬ 
tet  ut  justa  et  accurata  definitio  Vitae  his  investi¬ 
gationibus  praecedat. 

Oportet  igitur  scire  intra  quos  limites  princi¬ 
pium  vitale  cohibetur  aut  includitur,  quantum 
vim  suam  exercere  potest  aut  qua  ratione  in  struc¬ 
turas  quasdam  prae  aliis  agere  praeoptat,  cur  legi¬ 
bus  certis  obedit  aut  quare  machinam  animalem 

amplius  excitare  recusans,  domicilium  pristinum 
putredini,  solutioni  et  deletioni  relinquit. 

Sed  si  prius  argumentum  in  dubio  et  tenebris 
esset,  hoc  nube  densiori  involvitur ;  nam  quaestio¬ 
nes  amplectitur  quae  mentem  humanam  longe 
superant,  et  tales  sunt  quales  conatus  nostri  haud 
detegere  queant.  Nec  sapientia  gravissima  aut 
ulla  imaginatio  ardens  huic  muneri  sufficit. 

Philosophi  multi  opiniones  varias  de  hac  re 
protulerunt ;  homines  ingenio  summo  praediti  in 
opere  eodem  gnaviter  laborarunt;  et  quamquam 
Theoriae  plurimae  de  Vita  a  viris  celeberrimis  in¬ 
stitutae  sunt,  nihil  certi  de  natura  ejus  nosci¬ 
mus  nisi  ex  effectibus  quos  in  animalibus  edit. 
Limites  denique  sunt  ultra  quos  haud  fas  sit 
mortalibus  progredi. 

Sed  quamquam  res  sese  ita  habent,  nihilomi¬ 
nus  fatendum  est  notitiam  rectam  aut  definitam 
Vitee  haud  necessariam  esse,  quo  phaenomena  illa 
elucidare  possimus  quae  ab  hoc  principio  pendent. 
Sit  satis  igitur  nobis  in  praesentia  scire  Vitam 
principium  esse,  quod  nec  ordine  functionum,  nec 
ulla  conformatione  organorum  nititur ;  omnes 
autem  facultates  quae  corpus  vivum  designant 
originem  suum  ex  illa  ducere.  Per  hoc  princi- 

pium  porro  structurae  illae  quae  munera  vivi  cor¬ 
poris  implere  debent  ad  officia  sua  bene  aptan¬ 
tur,  et  mutationibus  chemicis  resistere  valent  quae 
secundum  leges  naturae  res  omnes  inanimatas  ob¬ 
ruere  solent. 

Per  vim  chemicam  et  mechanicam  modum  ex¬ 
plicare  possumus  quo  multae  functiones  corporis 
animati  operantur,  et  quoniam  scientia  eliemica 
tantos  progressus  apud  hodiernos  assidue  facit, 
spem  nobis  indulgere  lieet,  res  multas  huic  argu¬ 
mento  pertinentes  quae  adhuc  in  dubio  sunt  mox 
in  aperto  fore.  Vires  tamen  sunt  quae  semitam 
eandem  calcare  nolunt,  et  quarum  actiones  haud 
ulla  lege  nota  explicari  possunt  quae  materiem 
inanimatam  regit.  Hae  peculiaritates  principio 
Vitae  solum  referri  queant. 

Harum  primaria  in  circuitu  sanguinis  constat, 
status  fluidus  ejus  vitalitati  maxime  a  nonnullis 
obstare  sentitur,  praecipue  eis  qui  vitam  aut  func¬ 
tiones  ejus  leviter  investigarunt  impedimentum 
insuperabile  offert ;  sed  si  mutationes  illas  rite 
investigemus  quae  in  ovo  per  incubitum  fiunt, 
dubia  nostra  de  hac  re  merito  evanescent.  Flui¬ 
da  quaedam  membranulis  inclusa  videmus,  neutra 
quorum  primo  ad  spectu  ullam  peculiari  tatem  aut 

testimonium  praebent,  partes  ovi  fluidas  principio 
vitali  praeditas  esse ;  sed  si  homines  etiam  incre¬ 
duli  hanc  rem  justa  attentione  tractarent,  opinio¬ 
nem  contrariam  sine  mora  amplecterentur. 

Ovum  recens  principio  vitali  donatum,  calori, 
frigori,  solutioni  et  putredini  etiam  per  menses 
resistit,  sed  si  per  vim  electricam,  calorem  nimium, 
aut  frigus,  principium  vitale  deleatur,  ovum  idem 
fatum  subit  quod  materiei  omnigenae  inanimatae 
contingit.  Quinetiam  post  tempus  certum,  si 
temperies  certa  applicetur  principium  vitae  ani¬ 
mans  in  ovo  sese  evolvere  incipit ;  nam  partes  flui¬ 
dae  formam  pristinam  deponunt,  et  fodinam  prae¬ 
bent  unde  novum  animal  suo  tempore  evenit. 

De  hoc  argumento  amplius  disserere  inutile 


foret,  quoniam  eventus  unicuique  facile  appare¬ 
bit  ;  nec  principium  vitale  ex  ulla  structura  pe¬ 
culiari  pendet,  nam  si  vegetabilia  rite  investige¬ 
mus  in  aperto  erit  fructus  terrae  multa  illorum 
munerum  possidere  quae  animalibus  vivis  perti¬ 
nent.  Legibus  solutionis  mechanicae  aut  chemi- 
cae  dum  vivunt  repugnant,  organa  possident  quae 
progeniei  novae  propagandae  inserviunt,  morbo 
afficiuntur,  per  res  noxias  pariter  laeduntur,  et  per 
vasa  absorbentia  nutrimentum  suum  accipiunt. 

humores  per  tubos  proprios  in  singulis  iiuunt, 
vegetant,  pullulant,  marcescunt,  senescunt,  et 
tempore  definito  viribus  fractis  fatum  commune 
pariter  subeunt. 

Nonnullis  in  plantis  bis  facultatibus  quibus 
vegetabilia  pariter  cum  animalibus  fruuntur,  ir¬ 
ritabilitas  adjici  potest ;  genera  suprema  planta¬ 
rum  et  infima  animalium  limite  tam  parvo  sepa¬ 
rantur,  ut  haud  facile  discernere  poteris  ubi  im¬ 
perium  animale  terminat  et  ubi  regnum  vegeta¬ 
bile  incipit. 

Sic  probatur  vitam  nulli  structurae  cohiberi  et 
fluiditatem  principio  ejus  animanti  haud  repug¬ 
nare,  mihi  nunc  restat  confirmare  sanguinem  tali 
facultate  praeditum  esse.  Hoc  assequi  spero  san¬ 
guinem  illis  partibus  comparando  in  quibus  vita 
praecipue  existere  dicitur,  necnon  ex  justa  con¬ 
sideratione  harum  dotum  quae  sanguinem  ipsum 
distinguunt.  :  1 

Tamen  praefari  neccsse  est,  nec  tempus  aut  oc- 
casionem  mihi  contigisse  quo  hanc  rem  per  expe- 
rimenta  elucidarem  ;  quapropter  ad  opera  aliorum 
saepius  referre  cogar,  exinde  conclusiones  meas 
formare,  et  hocce  opusculum  investigationibus  il¬ 
lorum  ditare.  Sed  hoc  minus  dolendum  est,  quo- 

liiam  res  de  qua  hic  agere  volo,  attentionem 
Physiologorum  celeberrimorum  usque  a  tempore 
Harveii  clari  attraxit. 

Ex  argumento  nostro  Vitam  cum  flui  di  tat  e  in 
ovo  conjungi,  et,  structura  organica  praetermissa, 
vegetabilia  eodem  principio  donari,  inferre  vole¬ 
bam  sanguinem  vim  vitalem  quoque  habere.  Nec 
res  solutu  difficilis  foret,  si  nihil  aliud  probandum 
esset,  nisi  sanguinem  munera  possidere  quae  ullo 
modo  similitudinem  dotibus  aliarum  partium 
systematis  gerebant,  aut  si  ex  combinatione  om¬ 
nium  harum  qualitatum  cum  aliis  sibi  propriis 
penderet.  Haud  ullus  negat  sanguinem  qualita¬ 
tes  illas  possidere  quas  vitam  animalium  dignos¬ 
cunt,  cum  aliis  etiam  quae  suce  recte  nominari 
possunt ;  sed  argumentum  quod  sese  nobis  offert 
in  hoc  consistere  videtur,  utrum  hae  facultates  in 
sanguine  ipso  inhaereant,  aut  si  ex  fonte  quodam 
alio  originem  ducant. 

Ad  calorem,  lucem,  motum,  actionem  vasorum 
continentium,  et  ad  vim  nervosam,  Physiologi 
confugerunt,  quo  probare  possunt  sanguinem  fun¬ 
damento  alieno  niti.  De  horum  ultimo  tantum¬ 
modo  disseram  ;  priora  bina  refutationem  tantam 
acceperunt  ut  nihil  amplius  de  his  dicere  veli- 

mus ;  instrumentum  tertium  si  causa  sit  ex  ul¬ 
timo  evidenter  pendet. 

Ad  phaenomena  vitae  vegetabilis  iterum  referre 
oportet ;  perspicuum  est  multas  facultates,  quae 
in  vivis  animalibus  eminent  vegetabilibus  quoque 
pertinere,  nihilominus  fateri  cogimur  nullam  ner¬ 
vosam  fabricam  in  eis  adhuc  detegi,  quanquam 
regnum  vegetabile  imperium  longe  lateque  diffu¬ 
sum  possidet.  Hoc  argumentum  ulterius  sequa¬ 
mur,  et  vim  illam  consideremus  quam  genus  ner¬ 
vosum  in  foetu  exercet. 

Hic,  ut  Bichat  memorat,  nihil  nisi  vitam  or¬ 
ganicam  Iiabet,  nec  vita  ejus  animalis  adhuc  evol¬ 
vitur  ;  nam  vis  creberi  propria,  per  quam  perceptio 
fit,  in  statu  foetali  sopore  inerti  obruitur,  et  nervi 
per  quos  perceptio  ad  sensorium  transmittitur,  mu¬ 
nera  sua  implere  recusant.  Oculus  membrana 
pupillari  occupatur.  Membranae  quae  nasum  in¬ 
vestiunt  vix  evolvuntur  ;  lingua  ad  partem  supe¬ 
riorem  oris  intime  apponitur,  nec  substantiam 
ullam  tangit  quae  sensum  ejus  stimulare  queat ; 
sonus  nullus  aurem  excitat ;  et  medium  per  quod 
foetus  circumditur,  sensum  tactus  erigi  vetat. 

In  his  exemplis  igitur  signa  vitae  fere  eadem 
sunt  et  legibus  eisdem  forsitan  inserviunt,  nec  vim 

nervosam  agnoscunt ;  nam  vegetabilia,  quantum 
perscrutari  possimus,  his  organis  carere  videntur, 
dum  nervi  in  foetu  suis  propriis  muneribus  fungi 
recusant.  Nobis  exinde  concludere  licet,  nervos 
et  cerebrum  vitse  animali  solummodo  necessaria 
esse  ;  ex  his  sensus  nostros  pendere  et  fontem  esse 
unde  quicquid  dolet  aut  placet  originem  capit,  et 
animal  tanto  perfectius  fore  quanto  haec  organa 
plus  minusve  evolvuntur. 

Opinio  illa  quae  vitalitatem  sanguini  attribuit 
antiquissimis  etiam  temporibus  floruit,  ut  ex  Lite- 
ris  Sacris  disci  potest :  multi  equidem  sententias 
de  hac  tractantes  per  allegoriam  xplicant :  sed 
talis  opinio  periculum  summum  secum  affert;  nam 
Tomus  Sacer  fidem  plenissimam  a  mortalibus 
jure  divinissimo  vindicat.  Dicitur  etiam  a  non¬ 
nullis  eandem  opinionem  in  scriptis  Mahome- 
tii  praevalere. 

Deprehensio  justa  modi  quo  sanguis  per  cor¬ 
pus  fluit,  opiniones  priores  penitus  subvertit,  et 
theorias  novas  induxit,  quae  fundamento  meliori 
nitebantur  :  Physiologi  principia  sanguinis  debi¬ 
ta  tum  indagere  coeperunt,  et  Harveius  post 
considerationem  maturam  facultatum  ejus  et  mu¬ 
nerum  quibus  in  animalibus  inservit,  sibi  per- 

suasum  habuit  sanguinem  per  se  vitalem  esse. 
Quibusdam  ex  ejus  effectibus  enarratis,  hic  vir 
celeberrimus  ita  dicit :  “  Ideoque  concludimus 
sanguinem  per  se  vivere  et  nutriri,  nulloque  modo 
ab  alia  aliqua  corporis  parte,  vel  priori  vel  poste¬ 
riori,  dependere 

In  parte  altera  sanguinem  ut  “  primum  vi¬ 
vens  et  ultimum  moriens,”  hic  idem  auctor  des¬ 
cribit  ;  ex  quo  concludere  licet,  sanguinem  prius 
formatum  nihil  suarum  facultatum  vitalium  ab 
organis  postea  formatis  derivare  posse;  et  quoniam 
principium  vitale  possidet  postquam  csetera  ani¬ 
malis  machinas  perierit,  in  aperto  erit  sanguinem 
viribus  proprie  suis  inniti. 

Investigationes  postea  susceptae  opinionem 
Harveii  confirmarunt  quatenus  ad  sanguinem 
ut  ultimum  moriens  pertinet. 

In  hoc  exemplo  pars  ex  stimulo  sanguinis  solo 
agere  pergit,  postquam  mors  obruit,  aut  irritabili¬ 
tas  saltem  animal  caeterum  excitare  cessavit. 
Conclusio  hujus  argumenti  negari  queat,  et  nervi 
pro  causa  excitante  haberi  possint ;  sed  quanquam 
Cerebrum  aut  Medulla  Spinalis  aut  Nervi  ex- 

inde  emissi  tale  officium  ministrabant,  ratio  justa 
tamen  haud  praebetur  modi  quo  mors  adventum 
ejus  gradatim  facit. 

A  tempore  quo  Harveius  floruit  usque  ad 
dies  Hunteri,  vitalitas  sanguinis  parum  atten- 
tionis  sibi  attraxisse  videtur :  huic  viro  eximio 
omnia  referri  debent,  quae  nobis  de  hac  re  inno¬ 
tescunt  ;  hunc  ut  fundatorem  hujus  theoreae  respi¬ 
cimus  :  argumenta  quae  ille  protulit,  controver¬ 
sias  illas  suppeditant  de  quibus  apud  Physiolo- 

gos  disputatur,  et  arcem  quasi  constituunt  quam 
adversarii  et  fautores  vitalitatis  sanguinis  invi¬ 
cem  oppugnare  et  defendere  gaudent. 

Mihi  videtur  illos  qui  huic  theoriae  adversan¬ 
tur,  furore  tanto  opinionibus  Hunteri  restitisse 
ut  argumentum  praetermiserint  de  quo  arguisse 
debent.  Hi  adversarii  nihil  aliud  sibi  proposu¬ 
isse  videntur,  nisi  ut  argumenta  Hunteri  esse 
falsa  probarent ;  et  fateri  cogimur  illos  haud  om¬ 
nino  frustra  laborasse :  sed  conclusiones  quas  hic 
vir  celeberrimus  ex  suis  experimentis  induxit 
nihilominus  immotae  manent. 

Basis  super  quam  Hunterus  hanc  theoream 
extruxit,  fundamento  veritatis  tam  firmiter  niti¬ 
tur,  ut  haud  facile  everti  possit.  Experimenta  exi- 

mia  quae  in  ovo  variis  incubationis  spatiis  insti¬ 
tuit,  vitam  gradatim  progredientem  clare  de¬ 
monstrant  ;  a  zona  macularum  rubrarum  quas 
ille  puncta  sanguinea  esse  existimavit,  usque  ad 
conformationem  cordis  ipsius  et  evolutionem  func¬ 
tionum  diversarum  quae  novo  animali  attribui 
debent.  Hic  philosophus  exinde  sibi  persuasum 
liabuit,  sanguinem  primum  vivens  esse  et  cor  ori¬ 
ginem  suum  ab  illo  derivare. 

Huic  opinioni  facile  assentiri  possemus,  si  expe¬ 
rimenta  Equitis  Evehardi  Home  de  forma- 
tione  vasorum  fidem  nostram  vindicare  debent. 
Sed  hic  interrogari  licet,  si  sanguis  originem  cor¬ 
di  praebeat,  quomodo  ipse  imprimis  procreatus 
esset,  aut  vita  praeditus  evasit  ?  His  quaestioni¬ 
bus  ut  scientia  sese  in  praesentia  habet  nihil  nisi 
responsum  tacitum  objici  potest. 

Multi  credunt  germina  omnigenae  naturae  ani¬ 
matae  initio  mundi  extitisse,  et  ex  rebus  externis 
in  illa  agentes  in  formam  perfectam  gradatim  pro¬ 
cessisse.  Abernethy,  in  suis  praelectionibus 
physiologicis,  hanc  opinionem  animadvertit  ; 
illique  ratione  forsan  inani  obstitit.  Com¬ 
plures  sunt,  hic  auctor  dicit,  qui  credunt  fibram 
quandam  primariam  esse  unde  caeterae  omnes 

enascuntur,  et  si  i  idem  respondeant  fibram  in 
ovario  imprimis  formatam  esse,  ibi  etiam  (ut  ille 
loqui  pergit)  opinionem  Hunteri  admittunt ; 
vitam  scilicet  vi  quadam  praeditam  esse  per  quam 
fibrae  formari  possent. 

Sed  si  rem  rite  intelligam,  hic  ut  petitio  prin¬ 
cipii  habeatur ;  nam  fautores  hujusce  doctrinae  for¬ 
mationem  fibrae  haud  concedunt,  et  principium 
illud,  scilicet  Existentia  ab  Initio,  quo  theorea 
illorum  nititur,  tali  conjecturae  repugnat.  Re¬ 
sponsum  igitur  quod  Abernethy  suae  quaes¬ 
tioni  refert,  argumenta  ipsius  ut  opinor  clare  sub¬ 
vertit;  sed  fatendum  est  alias  theorias  esse  quae 
pariter  inutiles  videntur. 

Conclusiones  quos  Abernethy  deduxit  equi¬ 
dem  accuratae  sunt ;  modus  vero  per  quem  ad  eas 
pervenit  approbationem  meam  obtinere  nequit : 
ALquo  jure  cum  adversariis  suis  agere  nonvult, 
nam  argumentum  verbis  paucis,  confutare  tentat, 
quod  seriem  annorum  antea  occupaverat ;  et  quo¬ 
niam  sibi  placuit  ab  illis  dissentiri,  putat  lectores 
suos  eandem  sententiam  secum  amplexuros  esse. 

Mihi  videtur  theoreis  de  initio  Vitse  magis 
verisimiles  a  vitalitate  sanguinis  deduci  posse  ;  et 
si  opinionem  de  hac  re  mihi  liceat  proponere 

(primum  praefatus,  sanguinem  non  solum  fontem 
vitae  caeteris  partibus  esse,  sed  ipsum  vitalitatem 
possidere),  dicere  vellem,  Sanguinem,  vel  princi¬ 
pium  aliquod  ei  simile,  a  matre  ad  ovum  progre¬ 
diens,  quanquam  quantitate  adeo  minuta  et  iti¬ 
nere  adeo  obscuro  ut  haud  detegi  possit,  vitam 
rudimentis  prolis  futuras  impertire.  Actione  vi¬ 
tali  sic|  instituta  vis  et  vigor  corpusculo  quotidie 
additur,  qualitates  novas  a  partibus  vicinis  exci¬ 
tatis  derivat,  commercium  cum  toto  corpore  for¬ 
mat,  et  cor  cum  aliis  organis  gradatim  evolvitur ; 
donec,  tempore  definito,  novum  animal  omni  in 
parte  completum,  nec  auxilio  a  matre  egens,  in 
lucem  tandem  emittitur. 

Haec  opinio  nihil  nisi  hypothesis  habeatur  ;  sed 
argumentis  tam  validis  nititur,  quam  ulla  alia 
theoria  mereri  videtur.  Haec  opinio  nullam  fa¬ 
cultatem  sanguinis  ad  vitam  generandam  pos¬ 
tulat,  nec  sanguinem  esse  Vitam  infert ;  et  nullum 
aliud  additamentum  requirit,  praeter  has  dotes 
bene  cognitas  quas  jam  possidet.  Extensionem 
istius  principii  solummodo  exigit,  quod  sibi  jam 
pertinet,  et  per  quod  in  corpus  vivum  agere  gau¬ 
det  ;  scilicet,  incrementum  a  partibus  et  organis 
vicinis  derivat,  haec  additamenta  sibi  adjungit  vel 

assimilat,  et  quasdam  structuras  organicas  vita 
quoque  praeditas  exinde  deponit. 

Huic  theoriae  tempus  diutinum  per  quod  ovum 
conservatum  absque  hoc  principio  in  actionem  vo¬ 
cato  objici  potest,  et  si  certae  causae  excitantes 
admoveantur,  principium  vitale  vim  suam  propri¬ 
am  tum  solum  ostendere  incipit.  Sed  hoc  argu¬ 
mentum,  ut  opinor,  facile  refutari  possit,  si  sangui¬ 
nem  ipsum  rite  consideremus  ;  nam  causae  ejus 
excitantes  a  calore  modificato  pendent :  Sanguis 
coagulari  recusat  nisi  certa  temperies  simul  ad¬ 
datur  ;  congelatio  hanc  mutationem  retardat,  sed 
si  calorem  auctam  subit,  sanguis  iterum  facile 
coagulatur. 

Evolutio  illa  quse  in  ovo  per  incubitum  fit  iis¬ 
dem  principiis  inniti  queat,  et  quoniam  majorem 
vitalitatem  possideat  quam  sanguini  datur,  frigus 
externum  diutius  resistere  possit,  et  sic  communi 
temperie  aeris  ovum  iners  manet ;  sed  si  calor 
major  applicetur,  principium  vitale  antea  quasi 
latens  in  actionem  vocabitur  et  corpusculo  ani¬ 
mato  vim  suam  impertiet. 

Ad  coagulationem  sanguinis  nunc  advertere 
oportet,  facultatem  illam  scilicet  quae  argumenta 
et  testimonia  de  sanguinis  vitalitate  adeo  valida 

praebuit.  Interpretatio  injusta,  si  ita  dicam,  par¬ 
tis  illius  operis  Hunteiii  a  quibusdam  redditur, 
ubi  ille  auctor  scribit  sanguinem  effusum  coagu¬ 
lare  quoniam  haud  necessarium  est  ut  statu  fluido 
diutius  maneat  :  Sanguine  ut  illi  hanc  senten¬ 
tiam  definere  volunt,  ratione  pariter  ac  vita  prae¬ 
dito.  Sed  hoc  absurdum  est,  et  qui  talem  inter¬ 
pretationem  formarunt  non  de  rebus  sed  verbis 
rixari  videntur. 

Mens  Hunteui  nunquam  concepit  vel  conci¬ 
pere  potuit  sanguinem  sensum  aut  cogitationem 
possidere,  sed  coagulationem  ejus  ex  illa  vi  pro¬ 
venisse  quam  vita  per  corpus  diffusa  efficere  po¬ 
test. 

Omnibus  nunc  apparet  coagulationem  a  calore 
haud  pendere,  quia  gradus  ullus  frigoris,  supra 
punctum  congelans,  dolem  coagulationis  haud  ex- 
tinguit ;  nec  a  frigore  pendet,  nam  calor  modicus 
illam  promovet.  Quies  coagulationi  haud  neces¬ 
saria  videtur,  nam  sanguis  per  dies  plures  fluidus 
saepe  reperitur,  postquam  in  partes  varias  exude- 
rat,  sanitate  caetera  ejusdem  salva ;  quies  attamen 
coagulationi  plurimum  juvat.  Nec  a  motu  pen¬ 
det  ;  nam  sanguis  etiam  violenter  agitatus  vel  mo¬ 
tus  nihilominus  coagulatur.  Nec  ab  actione  aeris 

externi  coagulatio  pendet,  nam  sanguis  coagula¬ 
tus  in  Aorta  et  in  corde  ipso  etiam  saepe  detegi¬ 
tur. 

Cui  vi  igitur  sive  internae  sive  externae  haec 
facultas  attribui  potest  ?  Similitudo  illa  quae  in¬ 
ter  coagulum  sanguinis  et  fibram  muscularem 
existi t,  attentionem  nostram  merito  vindicat,  quo¬ 
niam  ambo  easdem  causas  pariter  agnoscere  vi¬ 
dentur.  Frigus  coagulationem  sanguinis  et  con¬ 
tractionem  fibrarum  musculorum  impedit,  et  per 
calorem  hae  actiones  promoventur  ;  nec  sanguis 
in  his  morbis  sese  coagulari  patitur,  ubi  laxitas 
fibrarum  simul  inducitur.  Fulgur  et  vis  electri¬ 
ca  ambo  pariter  afficiunt,  et  quoniam  fibrina  san¬ 
guinis  fibras  musculorum  multum  refert,  nos  as- 
sentiri  cogimur  has  partes  systematis  animalis 

t 

ab  uno  ac  eodem  principio  pendere,  quanquam 

formam  tam  diversam  assumunt. 

,  |  _  ,  ' 

A  studio  ac  operibus  a  Joanne  Huntero 

in  coagulationem  impensis,  sibi  in  animo  concepit 
facultatem  vasa  nova  formandi  certis  conditioni¬ 
bus  sanguini  adesse ;  qua;  opinio  confirmata  fuit 
ex  vulneribus  per  Primam  Intentionem  conclusis, 
et  ex  mutationibus  illis  quse  in  lympha  coagula- 
bili  post  inflammationem  accidere  solent.  Expe- 


DE  VITALITATE  SANGUINIS. 


19 


vimenta  Equitis  E.  Home  hoc  argumentum  op¬ 
time  corroborant.  (Vide  “  Transactions  of  the 
Royal  Society”  pro  an.  1818). 

Parry,  in  opere  suo  eximio  de  Pulsu  Arteri¬ 
ali,  ad  opiniones  Hunteri  animadvertens  de 
separata  formatione  vasorum  in  coagulo  aut  lym- 
pha  effusa,  quae  vasa  nulla  a  partibus  vicinis  deri¬ 
vare  posset,  mentionem  de  his  experimentis  Eve- 
rardi  Home  facit,  et  affirmat,  hunc  auctorem 
opinionem  Hunteri  quasi  in  oculo  habuisse, 
quum  ideas  et  experimenta  de  formatione  vaso¬ 
rum  a  coagulo  sanguinis  instituit;  haec  experi¬ 
menta  quinetiam  theoriam  Hunteri  quod  ad 
principium  vitale  in  coagulo  subvertere,  quod  sic 
in  merum  ordinem  mechanicum  convertitur,  et 
doctrinam  ejus  de  formatione  sanguinis  in  his 
partibus  sejunctis  penitus  abolere,  dum  forsitan 
commercium  inter  has  partes  promovendo,  neces¬ 
sitatem  incrementi  vasorum  veterum  supersede¬ 
ant  f . 

- - — — — — - 

*  Additional  Experiments  on  the  Arteries  of  Warm- 
blooded  Animals,  by  Dr  Parry.  Vide  p.  21. 

-f*  Vide  Parry  on  the  Growth  of  Arteries,  p.  44,  45. 

Res  tota  nihilominus  prioribus  difficultatibus 
oneratur  ;  et  quoniam  talem  opinionem  Hun te¬ 
ri  de  regeneratione  sanguinis  in  coagulis  sejunc¬ 
tis  haud  recordari  possem,  librum  ejus  iterum 
relegi,  sed  sententiam  nullam  deprehendi  quse  de 
tali  re  quam  minime  tractat.  Interpretationem 
sinistram  de  hac  re  Parry  fecisse,  vel  verbum 
Sanguis  pro  Vaso  supposuisse  videtur.  Nec  cum 
Parry  assentiri  possum  experimenta  E.  Home 
theoriam  Hunteri  abolere,  nam  evolutio  Acidi 
Carbonici  cui  ille  refert  *  haud,  ut  opinor,  confor¬ 
matione  mechanica  nititur;  nam  Acidum  Carboni- 
cum,  ut  nobis  bene  innotescit,  per  sanguinem  me¬ 
ro  statu  mechanico  nequaquam  diffunditur,  et 
multum  dubito  si  in  sanguine  ullo  statu  existat. 

Ubi  acidum  carbonieum  evolvitur,  sanguinis 
carbonium  ab  aere  atmospherico  oxygenium  for¬ 
san  attrahit  et  illud  acidum  ita  formatur  ;  sed  hoc 
ad  superficiem  vel  sanguinis,  vel  coaguli  solum 
accidit :  mutatio  igitur  de  qua  Parry  loquitur 
chemica  fortasse  vel  forsan  etiam  vitalis  esse  opor¬ 
tet,  sed  utrum  haec  hypothesis  fundamento  vero 


*  Philosophica!  Transactions  for  1818. 

necne  instituitur,  Experimentum  Crucis  vix  no¬ 
minari  debet. 

Evolutio  hujus  gasis  cum  canalibus  exinde 
formatis  mutatio  haud  unica  est  quae  provenire 
videtur ;  hae  canales  tunicas  cellulares  evidenter 
paulatim  assumunt,  et  tubos  regulares  constituunt, 
qui  validius  testimonium  vitalitatis  praebent  quam 
canales  istae  quae  in  coagulo  primum  fuerunt. 
Difficultas  secundum  Paruy  adhuc  existit,  nem¬ 
pe  quod  ad  modum  attinet  per  quem  communica¬ 
tio  instituitur,  et  elongatio  veterum  vasorum  ne¬ 
cessaria  fiet,  ut  cum  tubis  novis  rite  conjungi 
possint. 

Sed  si  incrementum  necessarium  sit,  quanquam 
hae  canales  transmissionem  nervorum  surculorum 
forsitan  promoveant,  necessitas  nulla  absoluta  his 
canalibus  videbatur;  quoniam  haud  facile  diju¬ 
dicata  foret  quare  haec  vis  incrementi  isto  parvo 
spatio  terminetur,  quod  inter  vasa  vulnerata  re¬ 
cessa  et  initium  novarum  canalium  intercedit. 
Parry  attamen  oblivisci  videtur  has  canales  per 
evolutionem  gasis  ab  omne  parte  coaguli  for¬ 
matas  esse,  et  in  omnibus  suis  experimentis  lym¬ 
pham  coagulabilem  ostium  arteriae  divisae  obse¬ 
disse,  vel  grumos  sanguineos  partem  arteriae  in- 

teriorem  occupasse,  vel  lympham  exulceratione 
partium  ligatura  inclusarum  exudasse,  et  hac  por¬ 
tione  quoque  similem  evolutionem  gasis  et  for¬ 
mationem  canalium  possidente,  commercium  in¬ 
ter  partes  separatas  ita  effici  posse. 

Ille  auctor  de  forma  arhorescente  postea  tractat, 
etiam  quum  aer  externus  omnino  exclusus  fuerit, 
et  de  facilitate  qua  fluida  in  coagula  exhausta 
injici  possunt ;  sed  idem  fieret  si  tabula  aut  ali¬ 
qua  substantia  porosa  aere  deprivata  eidem  expe¬ 
rimento  subjiceretur.  Si  injectio  testimonium 
ullum  justum  praebere  posset,  non  solum  per 
aciem  divisam  sed  per  totam  coaguli  superficiem 
transire  debet,  si  sanguis  tam  facile  transmitti 
possit  ac  explanatio  rerum  naturaliter  concedit. 
Parry  dein  affirmat  lianc  rem  theoriam  totam 
subvertere ;  exhaustio  aeris  effectus  illos  praeve¬ 
nire  creditur  qui  ex  acido  carboni  co  oriuntur,  et 
structuram  tubularem  ideo  cohibere ;  et  injectio 
tamen  etiam  in  hoc  statu  exhaustionis  existen- 
tiam  hujusce  structurae  confirmare  putatur.  Quo¬ 
modo  opiniones  tam  sibi  adversae  reconciliari 
queant?  Facile,  ut  opinor. 

Exhaustione  illa  de  qua  diximus  forma  arbo- 
rescens,  Acido  Carbonieo  abstracto,  solum  prae- 

venire  potest,  quum  sanguis  statim  post  eva¬ 
cuationem  ejus*  et  in  statu  adhuc  fluido,  ma¬ 
chinae  isti  subjiciatur  quae  ad  aera  exhaurien¬ 
dum  usurpari  solet,  et  antequam  coagulatio  ince¬ 
perit.  Oportet,  ut  Paruy  recordetur,  mutatio¬ 
nem  primam  in  sanguine  inductam  membranulam 
esse  quae  superficiem  ejus  occupavit.  Haec  mem¬ 
branula,  ut  bene  scimus,  densior  est  quam  ulla 
alia  pars  coaguli ;  bullulae  aereae  quum  ab  interi¬ 
ore  parte  coaguli  evaserunt,  ad  superficiem  ten¬ 
dunt,  et  ibi  per  membranulam  retinentur,  ita  ut 
commercium  nullum  inter  has  partes  et  aera 
externum  existat.  Si  tales  tubi  aperiantur.  Aci¬ 
dum  Carbonicum  quod  intus  est  haud  evadere 
permittitur,  quoniam  aere  atmosphasrico  sese  gra¬ 
vius  habet,  et  hi  tubuli  igitur  aere  jam  repleti 
cui  exitus  haud  praebetur,  fluidum  nullum  injici 
sinunt.  Si  coagulum  tamen  machinae  paulo  an¬ 
tea  dictae  subjiciatur,  membranula  exterior  rumpi¬ 
tur,  acidum  carbonicum  diffluit  et  commercium 
inter  has  canales  et  superficiem  constituitur,  adeo 
ut  fluida  per  totum  coagulum  tam  libere  permeat 
quam  si  spongia  esset. 

Hic  dici  queat,  memet  in  labyrinthum  obscu¬ 
riorem  descendisse,  et  per  hanc  explicationem  mo- 

dum  omnem  deleri  quo  ostia  arterias  divisas  cum 
coagulo,  aut  coagulum  ipsum  cum  partibus  vici¬ 
nis,  conjungi  possit.  Sed  recordandum  est  haec 
experimenta  sub  aere  atmosphasrico  fieri,  et  igitur 
per  illum  affici;  sequela  istius  actionis  externae 
membranula  erat,  unde  errores  Doctoris  Parry 
originem  suum  evidenter  derivant.  Nihil  hujus¬ 
modi  in  corpore  interno  aut  conjunctione  partis 
divisas  fieri  queat :  dubium  ideo  solvitur,  et  expe¬ 
rimenta  Equitis  E.  Home  theoriam  Hunteri 
confirmant,  et  non  subvertunt,  ut  Parry  in  ani- 
mo  concepit ;  nam  nihil  nisi  testimonium  experi¬ 
menti  opinionibus  Hunteri  defuit,  quo  ab  om¬ 
ni  parte  completas  forent. 

m&aoTuij  sml  bj?  «*•/.•  .ivx.*  mh  irmlr/ 

Quanquam  structura  nervosa  ut  prima  sedes 
Vitalitatis  a  nonnullis  habetur,  magis  verisimile 
est  Genus  Nervosum  vim  suum  ab  aliquo  fluido 
vitali  illi  transmisso  derivare,  quam  circuitum 
sanguinis  ab  ulla  vi  nervosa  eidem  impensa  niti* 
Nobis  patet,  fluida  omnia  animalia  praster  nervo¬ 
sum  a  sanguine  per  secretionem  derivari ;  sed 
ratio  nulla  urgens  adest,  quare  fluidum  nervosum 
a  quo  omnes  peculiaritates  vitae  animalis  pendent, 
fontem  diversum  agnoscat;  argumentum  nullum 

adduci  potest  cur  contrarium  fieret,  nec  haec  se¬ 
cretio  aut  ulla  alia  demonstrari  queat  cur  origi¬ 
nem  aliam  quam  sanguinem  habeat.  Si  urinam, 
bilem  vel  salivam  investigemus,  dotes  in  eis  in¬ 
veniuntur  quae  similitudinem  nullam  sanguini 
referunt,  nec  fons  ille  adhuc  detegitur  unde  hae 
facultates  acquiruntur,  aut  mutationem  ullam  in 
sanguine  deprehendere  potuimus  quae  illis  favere 
potest.  Nemo  attamen  negat  haec  fluida  a  san¬ 
guine  secerni,  et  ratio  nulla  justa,  ut  opinor,  objici 
potest,  quare  fluidum  nervosum  originem  diver¬ 
sam  agnoscere  oportet ;  in  his  omnibus  quaedam 
nova  facultas  generatur,  quamvis  in  dubio  est  quo¬ 
modo  inducitur. 

Vitam  vim  esse  incognitam  sed  late  diffusam 
conceditur,  limitesque  esse  ultra  quos  de  hac  re 
haud  mortalibus  progredi  permittitur  ;  et  tamen 
nos  ipsi  limites  huic  facultati  prescribere  volu-  .. 
mus;  domicilium  illi  constituimus,  et  loca  illa 
ostendere  conamur  ubi  detegi  non  queat.  Hanc 
vim  materiei  organicae  cohibemus,  vitamque  cum 
fluiditate  haud  conjungere  asserimus,  et  gradum 
illi  apponimus  longe  inferiorem  quam  Vis  Elec¬ 
trica  aut  Galvanica  possidet.  Haec  vis  posterior 
momenti  majoris  indies  evadit,  nam  inulta  vitae 

propria  quae  a  vi  nervosa  antea  pendere  putaban¬ 
tur  per  res  externas  nunc  excitari  queant,  qua¬ 
rum  Vis  Galvanica  praecipua  videtur. 

Musculi  illi  qui  voluntatis  imperio  parent  per 
hanc  vim  excitari  possunt,  et  respiratio  equidem 
per  horas  aliquot  sustinetur,  etiam  postquam  par 
nervosum  octavum  divisum  fuerit *  *.  Concoctio 
quoque  per  hanc  vim  promoveri  videtur ;  nam  in 
Cuniculo  par  cujus  nervorum  octavum  sectionem 
subierat,  alimenta  post  vim  galvanicam  per  horas 
octodecim  applicatam,  tam  accurate  concoqui  vi¬ 
debantur  ac  in  cuniculo  altero  qui  nullam  divisio¬ 
nem  horum  nervorum  passus  fuerat. 

Calor  animalium  qui  a  vi  nervosa  et  sanguine 
arteriali  oriri  putabatur,  per  impetum  galvanicum 
in  sanguinem  arteriosum  sed  non  in  venosum 

r  mk  m 

agentem  excitari  potest;  fibrina  quoque  simili- 
*  tudinem  fibras  musculorum  referens,  a  sanguine 
per  hujus  actionem  non  secus  ac  nervosum  dimit- 

OfV*  9  &  [  »-  ,  »  ,4  A*"* 

ti  queat.  Ex  comparatione  illa  quae  inter  flui¬ 
dum  nervosum  ac  galvanicum  intercedit,  opinio 
multis  fuit  ambo  principiis  eisdem  niti,  praeser- 

*  Vide  Philip  on  the  Vital  Functions,  c.  137( 
ad  1S9. 

tim  quoniam  strata  alternata  cerebri  et  musculi 
dotem  galvanicam  exhibent. 

Hunterus  notavit  nullam  evolutionem  calo¬ 
ris  coagulationem  sanguinis  comitari,  quam  rem 
experimenta  recentia  Doctoris  J.  Davy  ultra 
dubium  ponunt.  Hoc  factum  quandam  proprie¬ 
tatem  vitalem  fortasse  demonstrat ;  etenim  secun- 
dum  leges  chemicas  corpora  omnigena  a  statu  gaseo 
ad  fluidum  vel  a  fluido  ad  solidum  transeuntia, 
vel  denique  ubi  condensatio  fit,  evolutio  caloris 
semper  observatur. 

Dictum  fuit  sanguinem  ut  fluidum  mortuum 
in  corpore  ire  ac  redire,  et  facultates  quas  possidet 
peculiari  conditioni  vasorum  potius  quam  sangui¬ 
ni  ipsi  pertinere  ;  circuitum  ejus  nutrimento  cor¬ 
poris  solum  inservire,  putredini  resistere  vitam¬ 
que  sustentare.  Sed  quae  justa  ratio  horum  ef¬ 
fectuum  reddi  potest  ?  actione  cbemica  aut  me% 
chanica  haud  pendere  possunt.  Vita  vasorum 
igitur  niti  oportet;  sed  haec  opinio  dubium  ne¬ 
quaquam  solvit,  nisi  simul  ostendere  possumus 
unde  haec  major  portio  vitae  vasis  sanguineis  ac¬ 
cedit.  Res  nulla  fidem  a  nobis  vindicat  vasa 
sanguinem  vehentia  talem  dotem  possidere ;  nam 

irritibilitas  ab  illis  tam  prompte  ac  partibus  caete- 
ris  decedit,  siquando  sanguine  orbantur. 

Rationes  multae  indubiae  contra  sunt  quare 
sanguis  ut  fluidum  inanimatum  per  corpus  haud 
circulatur,  adeoque  numerosae  et  tam  bene  cogni¬ 
tae  sunt,  ut  de  iis  nihil  amplius  dici  oportet. 
De  sanguinis  transfusione  pauca  tamen  loqua¬ 


mur. 

Sanguis  ex  alio  in  alium  transfusus,  effectus 
pessimos  et  interdum  fatales  induxit,  quanquam 
cura  summa  adhibita  fuit  ut  aetas,  habitus  et 
temperamentum,  accipientis  similitudinem  quam 
proximam  emittenti  gererent* *.  Ad  quam  cau¬ 
sam  hoc  referri  potest?  Si  sanguis  inanimatus 
sit  mutatio  ab  actione  chemica  pendere  debet, 
sed  nihil  istiusmodi  detegi  queat.  Quomodo 
venena  quaedam  in  corpus  agunt,  illa  praesertim 
quae  Vipera  et  Arbor  Ticunas  edunt,  nisi  in  prin¬ 
cipium  vitale  quod  sanguini  pertinet. 

Ex  omnibus  igitur  quae  de  hac  re  vel  legi  aut 
audivi,  mihi  constat  Sanguinem  per  sese  vitalem 
esse ;  aliterne  concludere  possumus  quum  fons 

_ 

*  Vide  Academie  Royal  des  Sciences,  1667,  p.  37. 
Richaedus  Lower  de  Corde,  anno  1665. 

Vitae  Calorisque  illi  attribuitur?  Vigorem  ac¬ 
tionibus  corporis  et  nutrimentum  incremento 
ejus  praebet,  partes  abrasas  vel  amissas  reficit, 
legibus  eisdem  ac  corpus  reliquum  paret,  eviden¬ 
ter  et  saepe  primario  per  morbos  afficitur,  et  in  hoc 
statu  effectus  varios  morbidos  edit,  et  denique  ad 
sanitatem  pristinam  et  vigorem  redit.  Textura 
ejus  porro  eisdem  causis  ac  fibra  musculosa  affici¬ 
tur  ;  fons  est  unde  secretiones  eveniunt ;  contrac- 
tilitatem  telae  cellulosae  et  irritabilitatem  fibrae 
musculosae  impertit ;  cor  vasaque  sanguinea  sti¬ 
mulat,  uterum  magnopere  excitat,  cerebrum  ner- 
/  *■ 

vosque  fortiter  ciet. 

Tale  fluidum  igitur  ut  massa  iners  haberi  po¬ 
test,  quoniam  munera  tam  varia  ac  summi  mo¬ 
menti  implet?  Nequaquam  equidem-Opinionem 
W ilsonis  Philip  potius  amplectamur,  et  cum 
illo  palam  profiteamur  Vitalitatem  Sanguinis  ab 
Huntero  tam  manifeste  probari,  ut  adversarii 
hujus  quanquam  tali  argumento  succumbere  no¬ 
lint,  theoriam  ejus  nihilominus  evertere  neque¬ 
ant. 

Haec  doctrina  progressus  tardos  apud  Medicos 
et  Physiologos  fecisse  videtur;  etenim  illi  qui 

opiniones  primario  formatas  haud  refutare  solent. 
Vitam  cum  sensu  aut  vi  voluntaria  associant. 

Huic  dissertationi  forsitan  objiciatur,  rem  to¬ 
tam  hypotheticam  esse,  nec  testimonia  ulla  esse 
quibus  sustentari  possit ;  sed  res  pleraeque  Phy¬ 
siologias  pertinentes,  haud  fundamento  certiori 
nituntur,  nec  facta  praebent  quibus  ad  veram 
quaestionem  reduci  possint. 


FINIS. 

